Matovič, Igor, poslanec NR SR (2018-05-17):
Keď už som sa venoval tomu predsedovi SNS, dobré by bolo si pripomenúť aj dnešnú kauzu, ktorá, ktorú zverejnila Lucia Nicholsonová. Hovorím to z tohto miesta, lebo bude to naveky, aj za tých sto, dvesto, päťsto rokov, v zápise z vystúpení z Národnej rady, a keď teda niekto tu hovorí, že jak mu na Slovensku záleží, jak on je hrdý predseda Slovenskej národnej strany, tak hovorím to na záznam, aby sa to takýmto spôsobom tam dostalo. Stručne, jasne, kauza, ktorú Lucia Nicholsonová dnes zverejnila, pán predseda Národnej rady, predseda Slovenskej národnej strany sa vždy hrdo hlási k rodine Bubánovcov. V roku 2008 rodina Bubánovcov a ich firmy zakladajú svoje firmy dve, 11. mája, 12. mája, tri a štyri dni pred termínom, dokedy treba sa prihlásiť na PPA-čke pre dotácie, a zrazu si za tri, štyri dni po svojom vzniku sú schopní uzavrieť nájomné zmluvy na pozemky v 136 katastroch rozličných na Slovensku na 7-tisíc hektárov a vypýtať si a zobrať takto dotáciu zo Slovenského pozemkového fondu 1,6 milióna eur. Čiže takýchto priateľov má pán predseda Slovenskej národnej strany, takýchto spolupodnikateľov, lebo s rodinou Bubánovcov pán predseda Slovenskej národnej rady aj podniká. Čiže keď sa tu teraz čudujeme, že tu nejaká grófka Rošková niekde na východe vyrástla zo SMER-u, bývalá to poslankyňa za SMER, tak ona to robila len cez kopirák podľa toho, ako to v podstate robili spolubratia pána Danka už v roku 2008. Ešte raz, skúste vy za tri dni po založení firmy, v jednom prípade za tri dni, v druhom prípade firmy za štyri dni, si urobiť zmluvy v 136 katastroch na 7-tisíc metrov štvorcových, jasné, 7-tisíc hektárov, pardon, to nie sú metre štvorcové. Keďže hektár má 10 000 metrov štvorcových, počítajme spolu: 10-tisíc krát 7-tisíc, 70 miliónov metrov štvorcových pôdy. Skúste si vy urobiť za tri dni v 136 katastroch zmluvy. Samozrejme, že to bol podvod, samozrejme, že to je subvenčný podvod. A samozrejme, že keď si spolupodnikatelia pána Danka myslia, že tým, že už to je desať rokov za nami, že sa z toho nejako vyzuli a že ich Danko ako predseda národnej, predseda parlamentu nejakým spôsobom ochráni, tak ich neochráni, lebo aj keď zmluvy nebudú na Slovenskom pozemkovom fonde, stačí prísť za tými majiteľmi tých pozemkov, ktorí, každý z nich povie, žiadnu takú nájomnú zmluvu sme s ľuďmi od Danka neuzatvárali, a sú krásne usvedčení zo subvenčného podvodu za 1,6 milióna eur, ktorý má premlčaciu dobu 20 rokov. Takže, rodina Bubánovie, mal by som takúto riťku stiahnutú a, pán Danko, máte sa s čím chváliť, že toto sú vaši osobní priatelia. Asi ste ich takýmto zaujímavým krokom naučili. Ale teraz povedzme si, kde som skončil, hovoril som o tom, že celá táto vláda vznikla na podvode, lebo v roku 2016 ľudia volili zmenu. Chceli vládu bez SMER-u. Čo hovoril predseda MOST-u – HÍD? Nie, neviem si ani len predstaviť vládu so SMER-om. Viete si to, prosím vás, vy, ľudia, predstaviť, že by sme s takými ľuďmi, ktorí takto humpľujú a rozkrádajú Slovensko išli do vlády? Ja si to ani len predstaviť neviem. Čo nechal hovoriť svojich podpredsedov strany? Čo hovoril Zsolt Simon ako podpredseda jeho strany? Vylučujeme spoluprácu so SMER-om. Povedal vtedy Béla Bugár niečo, že on blúzni, to nepočúvajte tam Simona, to neplatí. Nie, nechal ho to tam hovoriť. Čo nechal hovoriť Šebeja? V žiadnom prípade nevstúpime do vlády so SMER-om. Čo hovorila Lucia Žitňanská? V žiadnom prípade, vylučujem, so SMER-om nepôjdeme. Béla Bugár mlčal. Dopredu vedel, že jeho skutočný cieľ je vládnuť so SMER-om a zradiť svojich vlastných voličov a takýmto spôsobom si ale naháňal do svojho vlastného košiara tých, ktorí volili MOST – HÍD a Bélu Bugára ako toho slušného Maďara, ktorý nás určite nezradí. A on nás predal, úplne v pohode za 30 strieborných. Čo, akým spôsobom ľudia volili SIEŤ? Áno, sú tu ľudia zvolení za stranu SIEŤ. Čo sľubovala táto strana? Čo sľubovali jednotliví poslanci? Čo sľuboval predseda tejto strany? V žiadnom prípade nie, môžete sa spoľahnúť. Ešte cezo mňa poslal odkaz na posledný míting, ktorý sme mali na námestí SNP, aby som prečítal o tom, ako budú vďační za každý jeden hlas. Aby sme vytvorili alternatívu bez SMER-u. Čo urobil hneď v ten deň, jak boli vyhlásené výsledky? Išiel sa tam cmulíkať na Úrad vlády s Kaliňákom a s Ficom. Ste nás predali. Vy, poslanci zvolení za SIEŤ. Môžte skláňať hlavy, môžte sa tváriť, že však to bol predseda. Nie, vy všetci ste sa vyviezli na popularite pána predsedu. Ak by nekandidoval, ani tých 5,6 % nedosiahnete. Ste tu, získali ste mandát s tým, že nebudete slúžiť zlu, a vy ste v pohode sa s tým zbratríčkovali a zradili ste nás rovnako za 30 strieborných. Čiže keď vy hovoríte, že ste boli a máte mandát vládnuť na základe demokratického rozhodnutia voličov, máte pravdu, že bolo demokratické rozhodnutie voličov, ale nemáte mandát vládnuť, lebo tí voliči si väčšinovo priali a hlasovali za to, že tu bude vláda bez SMER-u. Lenže dve strany nás zradili, zradili tých voličov a objali sa so zlom, ktoré tu už vyše dvoch rokov podporujú. Aj dôsledkom tejto zrady tu dnes dvaja mladí ľudia na Slovensku nežijú. Lebo ak by ste vtedy splnili to, čo ste voličom sľúbili, zrejme Ján Kuciak by písal o inom. Nepísal by o tom, jako Slovensko tu vládna koalícia rozkráda alebo SMER rozkráda, ale o tom, ako tu postupne zatvárame jedného vagabunda zo SMER-u za druhým. A asi by Ján Kuciak žil. Čiže aj keď vám je to nepríjemné, krv týchto dvoch mladých ľudí máte na rukách všetci, ktorí sa skláňate a tolerujete to, že tu niekto zradil, a vyhovárate sa, že však to ste neboli vy. Nie, vy ste sa vyviezli na tej istej kandidátke, na ktorej boli vaši predsedovia, a to, že váš predseda dnes chodí električkou a už nie je z neho ani ústavný sudca, ani predseda, ani nič iné, nič neznamená. Čiže voľby boli demokratické, len vaše rozhodnutie asistovať zlodejom vo vláde demokratické nebolo. Bola to zrada a mohli ste sa prebrať najneskorej po smrti týchto dvoch ľudí. Vy ste sa neprebrali, ešte ste druhýkrát asistovali Bélovi Bugárovi, ako druhýkrát úplne učebnicovo zradil svojich voličov, kedy celému Slovensku dával nádej o tom, že jediné dve možnosti pripadajú, a to sú buď predčasné voľby, alebo, neviem, čo to tam bolo to druhé. Ale každopádne z toho vyšlo, predčasné voľby. Čo z toho bolo? Že v pohode potom Béla Bugár hovorí, tuto takým drobným písmom napísaná poznámka, jak tí šmejdi, tí, ktorí babkám dajú podpísať podpíšte mi a potom im prídu splátky každý mesiac po 200 eur a zistia, že kúpili hrniec za dve tisícky. Takto isto na šmejdov ste sa s nami zahrali. Predali ste nás znova. Niektorí z vás ste sa tvárili, však tá najväčšia nádej, alebo však vidíte, že naozaj to myslíme vážne, toho skorumpovaného Kaliňáka, ktorý mafiu pustil do vedenia NAKA, sme vymenili za toho slušného Druckera. A na ňom ste postavili argumentáciu. Kvôli Druckerovi vám dal dôveru prezident. Povedal, že keď tam nebude Drucker, tak vám ani tú vládu nevymenuje. Vy viete o tom, že na ňom to stálo. Čo dnes zostalo z toho Druckera? Môže chodiť po kanáloch sa niekde hanbiť, jasné, kšeftíky bežia ďalej a radšej zdupkal. V polčase si zobral timeout niekam do nemocnice, lebo vedel, že takto by som pokračoval. A že má toho na krku toľko, jako na kopirák podľa podvodov zvyknutých robiť v SMER-e, že by to jednoducho neustál. Dnes tam Drucker nie je. Je tam Kaliňákova sukňa a absolútne nič sa nezmenilo. Ak by Kaliňákovu sukňu ste tam hneď dávali, prezident vám nevymenuje túto vládu. Veľmi dobre o tom viete. Nič ste za tie tri mesiace v skutočnosti nezmenili. Biznis beží ďalej, dokumenty sa skartujú, ľudí opíjate rožkom, že predložíte nový zákon a už sa bude demokraticky voliť nezávislý policajný prezident. Už bude komisia vyberať. Nezávislá komisia. Nezávislá komisia? Sedem ľudí bude mať tá komisia. Dvoch tam bude nominovať minister vnútra za SMER, čiže už sú dvaja ľudia za SMER. Tretieho generálny prokurátor, spolužiak predsedu SMER-u, sú traja ľudia za SMER. Štvrtého šéf Policajnej inšpekcie, ktorého nominuje minister vnútra za SMER, štvrtý človek za SMER. Piateho šéf odborov, veľmi blízky to človek SMER-u. Dobre, nechajme ho, akože je nezávislý. Ďalšieho šéfka Policajnej akadémie, ktorú menuje minister vnútra za SMER. Čiže už má päť ľudí. A neviem, kto je ten siedmy. Jednoducho v komisii zo sedem ľudí budete mať priamych šesť nominantov SMER-u. A vy nás idete opíjať rožkom, že to bude nejaký nezávislý policajný prezident? Že zrazu už tu budeme mať zabezpečené nezávislé vyšetrovanie? Čiže v čom to bude iné? Že minister vnútra si doteraz vybral človeka, vedeli sme, že kto si ho vybral. A teraz to zvalíme akože na kolektívny orgán, akože nezávislý. Orgán, v ktorom zo siedmich ľudí budete mať priamo šesť ľudí za SMER. A popri tom si ešte chcete napísať do toho zákona, že takto nezávislo nevyberieme len policajného prezidenta, ale aj všetkých krajských šéfov polície pre istotu, ak by náhodou chcel niekto vyšetrovať, musíme to upratať aj tam, a ešte aj šéfa Policajnej inšpekcie. Čiže čo chcete urobiť? A prečo tu je Kaliňák s Ficom? Prečo neišli na tú dovolenku, ako povedali, že oni v parlamente nebudú? Prečo je zrazu Fico predsedom poslaneckého klubu? Lebo to potrebuje ustrážiť. A prečo to potrebuje ustrážiť? Lebo potrebuje si zabezpečiť beztrestnosť. Nič viac. Prvú úlohu si splnili, skartovali doklady z 276 verejných obstarávaní na ministerstve vnútra. Čuduj sa svete, že deň po tom ako Špeciálna prokuratúra zobrala Vasiľovi Špirkovi spisy o tom, jako Kaliňák s Počiatkom brali úplatky z tendrov na ministerstve vnútra. Čuduj sa svete, jaká to náhoda, do prdele. Nič neskartujeme, nič, nič, sú v jednej skrini, sú dokumenty z roku 2007, ´8, ´9, ´10, nič, nevadí nám. Však v pohode, nie? Však nech sú, dokopy tie dokumenty vážili 484 kilov, 484 kilov! Do hocijakej plechovej skrine napracete 484 kilov? Komu normálnemu čestnému by to vadilo, že dokumenty o tom, jako sa rozdávali stovky miliónov eur zákaziek, by zostali v tej plechovej skrini? Komu normálnemu, čestnému by to vadilo? Duplom, keď to niekto spochybňuje. Keď som čestný Kaliňák, keď som čestná Saková, o ktorej hovoria, že podpisovala špinavosti namiesto Kaliňáka, jak mi to môže vadiť? Však si to tam práveže odložím, dám to do trezoru, aby sa to nestratilo. Lebo však chcem dokázať, že som čestná, nie? Ja som neni sukňa Kaliňákova, ja som čestná, ja som žiaden špinavý biznis nekryla. Ale, čuduj sa svete, šéfka služobného úradu spolu s ministrom vnútra vymyslia, že skartujme to. Však nebudú stopy. Čiže prvú úlohu už majú za sebou. Stopy nie sú. Medzičasom sa vám sem nasáčkovali do parlamentu a idú splniť si druhú úlohu, zmeniť zákon o voľbe policajného prezidenta, o voľbe krajských šéfov Policajného zboru, o voľbe šéfa inšpekcie v Policajnom zbore a zabetónovať si beztrestnosť, keďže to budú plus-mínus podľa nového zákona zvolení alebo vymenovaní na jar budúceho roku, do roku 2026. Toto tu s vami hrá Fico s Kaliňákom. V tomto vy im tu budete asistovať. A zároveň im budete asistovať na jeseň tohto roku, že tu budete voliť akože podľa nových pravidiel sudcov Ústavného súdu. Akože znova, že nezávisle nejako, lebo už budú nezávislí, už budú odborníci, lebo už vystúpia na ústavnoprávnom výbore, lebo tam budú hodinku, každý jeden podrobený otázkam. Ale každý jeden bude taký, ktorého si vyberie Fico s Kaliňákom. A prečo to tak bude? A prečo zase, bohužiaľ, vy im budete pri tom asistovať, keď dovtedy sa nedostaví svedomie? No preto, lebo oni potrebujú beztrestnosť aj na tom Ústavnom súde. Čiže najprv si zabezpečia skartovanie dokladov na ministerstve vnútra, aby náhodou. Potom si zabezpečia obsadenie polície do roku 2026 a ak by náhodou sa niečo porúchalo, ak by náhodou v 2027 niekto vyšetroval niečo, čo ešte nebude náhodou premlčané a dostalo by sa to na Ústavný súd, tak aby ten Ústavný súd ako posledná inštancia spravodlivosti povedal, neplatí, skutok sa nestal. Toto s vami hrá, takúto hru Robert Kaliňák a Robert Fico. A vy, a nehanbím sa povedať to slovo, vy, čestní ľudia v SMER-e, len ktorí majú medzičasom absenciu svedomia, im v tomto asistujete. A to je na tom to zlé. Vy stále máte šancu zachrániť SMER. Tak ako ju mal Fico v deň, keď sa dozvedel, že bol zavraždený Ján Kuciak a Martina Kušnírová. V ten deň, ak by sa postavil s Robertom Kaliňákom na tlačovku a povedal by, je nám to veľmi ľúto, toto by sa stávať nemalo, vážime si prácu Jána Kuciaka, a aj keď Robert Kaliňák nie je priamo za to zodpovedný, odstupuje tak ako Marek Maďarič. Áno, toto je politická kultúra a takto chceme tú politiku robiť, takto si predstavujeme sociálnu demokraciu. Ak by toto Robert Fico v ten deň urobil, neboli by žiadne protesty. Fico by naďalej bol premiérom, dobre, mali by sme iného, možno aj tá sukňa by tam bola v pohode, nikto by proti tomu neprotestoval, lebo by sme videli, že máte náznak svedomia v sebe. Ale Robert Fico to neurobil a ublížil vám všetkým. Týmto jedným rozhodnutím vás utopil a dnes viete, že môžte strihať meter. Dobre, meter má 100 centimetrov, kúpte si päťmetrový. Plus-mínus to môže byť 500 dní do budúcich volieb. Strihajte si to, lebo ďalší meter už nebudete mať. SMER tu dlho vládnuť nebude a spravodlivosť príde. Vás iba zneužívajú na to, aby ste príchod spravodlivosti oddialili. A ja by som bol veľmi rád, aby ste to svedomie v sebe objavili a aby ste príchod spravodlivosti skôr urýchlili. Oslovujem iba vás, ktorí aj tu možno dnes nesedíte, a ja pevne verím, že si to vypočujete, ktorí to svedomie v sebe máte a ktorí sa nehanbíte a nebojíte postaviť pred svojho voliča a povedať mu, povedz mi, čo si o mne myslíš. lebo toto sú voľby a toto je čestný politik. Čestný politik sa nikdy nebojí vyjsť na ulicu, čestný politik sa nebojí stretnúť so svojím voličom a čestný politik sa nebojí aj každý deň zahlasovať za predčasné voľby, lebo sa tých volieb nebojí. Nebojí sa rozhodnutia svojich vlastných voličov. Len politik, ktorý má za ušami alebo potrebuje niečo kryť, alebo, bohužiaľ, má príliš prízemné nároky na politiku a potrebuje len 3-tisíc eur plat a nič iné mu netreba, alebo potrebuje kedy-tedy nejakú lavičku si kúpiť niekde z mestských peňazí za 8-tisíc jak ten váš nejaký z Hnúšte či odkiaľ primátor, tak takýto, bohužiaľ, niekedy tými svojimi nízkymi pudmi napomáha zlu a kryje zlo, ktoré nám vládne. Keď pred tromi mesiacmi si možno aj Marek Maďarič myslel, že SMER sa zmení, alebo atmosféra sa zmení a SMER začne niečo riešiť, možno Ján Podmanický, možno Lucia Žitňanská, možno niektorí ďalší z vás. Edita, aj o tebe si to myslím, že to dokážeš. Keď ste si mysleli, že tým, že dáte znova nádej nejakej, nejakému refrešu vlády, tak pevne verím, že dnes vidíte, že žiaden refreš a svedomie sa vo vláde nedostavilo. O čom je vaša vládna koalícia? Len samé sváry, odkazy cez médiá a permanentný rozklad tu máme dennodenne. A ja vám prezradím v SMER-e ešte niečo, aby ste vedeli, čo si na vás chystajú z MOST-u a SNS. Obidvaja majú rovnakú taktiku. Polroka pred voľbami najneskorej vás zarežú. Hľadajú si zámienku, teraz to ešte chvíľku nechajú, len Béla Bugár veľmi dobre vie, že keď chce prežiť, tak vám polroka pred voľbami spraví, že toto teda už nie, len aby nejakým spôsobom politicky prežil a získal body na váš úkor. To isté chce Andrej Danko a bude to nakoniec iba o tom, že sa budú predbiehať, kto to urobí skorej. A budete tak pokorení, ako ste neboli nikdy pokorení a oni možno niečo na tom, pár hlasov získajú. Ak máte svedomie, zobuďte sa skôr, máte možnosť v utorok hlasovať za správnu vec.